Dalton Trumbo
<s>Džejms Dalton Trambo (9. decembar 1905—10. septembar 1976.) je bio američki scenarista i pisac.</s><s>Neki od njegovih filmova su Praznik u Rimu, Egzodus, Spartak...</s><s>Kao član Holivudske desetke i zato što je odbio da svedoči 1947. tokom istraživanja uticaja komunista na filmsku industriju, postavljen je na Holivudsku crnu listu.</s><s>Pošto je bio na crnoj listi, nije moga da objavljuje svoja dela, ali je nastavio da piše u tajnosti i osvojio je dva Oskara.</s><s>Oskare je dobio za filmove Praznik u Rimu (1953) i Hrabri (1956), koje je napisao pod pseudonimom.</s><s>Javno priznanje da je Trambo napisao scenaraio za filmove Egzodus i Spartak označava kraj Holivudske crne liste.</s><s>Nakon ove objave je dobio priznanja i za ostale scenarije koje je pisao dok mu je bilo zabranjeno da piše.</s>

<s>Rani život 
Trambo je rođen u Montrouzu u Koloradu 9. decembra 1905.</s><s>Sa porodicom se 1908. godine seli u Grand Džankšon.</s><s>Njegova porodica vodi poreklo od Švajcarskih imigranata koji su se doselili u Virdžiniju 1736.</s><s>Studirao je dve godine na Univerzitetu Kolorada u Bolderu gde je pisao za studentski časopis, studentske novine i godišnjak.</s>

<s>Pakovao je hleb u jednoj pekari u noćnoj smeni u Los Anđelesu.</s><s>Ovo je radio devet godina dok je studirao na Univerzitetu Južne Kalifornije.</s><s>Tokom ovog perioda je napisao nekoliko filmova, 88 kratkih priča i 5 romana, koji nisu objavljeni.</s>

<s>Karijera</s>

<s>Početak karijere 
Trambo je počeo svoju autorsku karijeru ranih 1930-ih, kada su neki njegovi članci objavljeni u poznatim časopisima.</s><s>Godine 1934. je postao generalni urednik časopisa Holivudski gledalac, ali je ubrzo napustio funkciju kako bi postao čitalac u odeljenju priča Varner Bros studioa.</s>

<s>On je napisao njegov prvi objavljen roman 1935. godine.</s><s>Roman je bio o gradu i njegovim ljudima, socijalo realističkog stila.</s><s>Počeo je da radi na filmovima 1937. godine, ali je nastavio da piše prozu.</s><s>Njegov anti-ratni roman "Džoni je krenuo u rat" je bio proglašen za najoriginalniju knjigu 1939.</s><s>Trambo je inspiraciju za roman dobio iz članka koji pročitao pre nekoliko godina, o poseti Edvarda VIII bolnici.</s><s>Tamo je posetio kanadskog vojnika, koji je izgubio sve udove tokom Prvog svetskog rata.</s>

<s>Krajem 1930-ih i početkom 1940-ih godina, Trambo je postao jedan od najplaćenijih pisaca Holivuda.</s><s>Zarađivao je oko 4.000$ nedeljno tokom pisanja, odnosno oko 80.000$ godišnje.</s>

<s>Politička karijera 
Trambo se pridružio Komunističkoj partiji Sjedinjenih Američkih Država 1940-ih, iako se nije učlanio u stranku sve do 1943. godine.</s><s>Zalagao se za političku izolaciju Sjedinjenih Američkih Držva i napisao je roman Neverovatni Endru, u kom se duh Endrua Džeksona pojavljuje da upozori SAD da se ne meša u Drugi svetski rat.</s><s>Nakon napada Nemačke na Sovjetski Savez 1941. godine, Trambo i njegov izdavač su odlučili da odlože drugo izdanje Džoni je krenuo u rat do kraja rata.</s>

<s>U članku iz 1946. godine pod nazivom Ruska pretnja, Trambo je pisao sa tačke gledišta građanina Rusije posle Drugog svetskog rata.</s><s>Tvrdio je da će Rusi biti sumnjičavi prema vojsci Sjedinjenih Američkih Država koja ih okružuje tokom perioda kada se gledalo sa sumnjom na komunističke zemlje.</s><s>Završio je članak rečenicom "Ako bih ja bio Rus...bio bih zabrinut i zalagao bih se da moja vlada preduzme mere odmah protiv toga.</s><s>Ovako se to verovatno čini Rusima danas".</s><s>On je tvrdio da su Sjedinjene Američke Države pretnja Rusiji, a ne da su Rusi "crvena pretnja".</s>

<s>Kasnije karijera 
Crna lista je postepeno slabila.</s><s>Uz podršku reditelja Oto Premingera, Trambo je pomenut kao scenarista za film Egzodus 1960. godine.</s><s>Ubrzo nakon toga, Kirk Daglas je objavio da Trambo piše scenario za Stenli Kjubrikov film Spartak (1960).</s><s>Ovaj događaj se smatra početkom kraja crne liste.</s><s>Godine 2011. je dobio je pun kredit za scenario filma "Praznik u Rimu".</s>

<s>Jedan od poslednjih filmova koje je Trambo napisao, Izvršna radnja (1973) se zasniva na ubistvu Kenedija.</s>

<s>Akademija je 1975. godine zvanično priznala Tramba kao dobitnika Oskara za film Hrabri, i uručila mu je kip.</s>

<s>Lični život 
Trambo se 1938. godine oženio sa Kleo Finčer.</s><s>Ona je rođena u Freznou 17. jula 1916. godine, a kasnije se preselila u Los Anđeles.</s><s>Kleo Trambo je umrla u svojoj 93. godini u oktobru 2009. godine u oblasti zaliva grada Los Altosa.</s><s>Tada je živela sa mlađom ćerkom, Mici.</s>

<s>Imali su troje dece: reditelja i pisaca Kristofera Tramboa, koji je postao ekspert u Holivudsku crnu listu; Melisu, poznatu kao Mici, fotografa; i Nikola Tramboa, psihoterapeuta.</s>

<s>Smrt i nasleđe 
Trambo je umro u Los Anđelesu od srčanog udara u svojoj 70. godini, 10. septembra 1976.</s><s>Donirao je svoje telo za naučna istraživanja.</s>

<s>Trabo je 1993. godini posthumno dobio Oskara za pisanje "Praznika u Rimu" (1953).</s><s>Nagrada je prethodno dodeljena Ijan Meklelan Hanteru, koji je bio Trambov paravan.</s><s>Napravljena je nova statua, jer je Hanterov sin odbio da preda statu koju je njegov otac dobio.</s>

<s>Film zasnovan na njegovom životu, Trambo, je objavljen u novembru 2015. godine.</s><s>U filmu ga je glumio Brajan Kranston.</s><s>Za njegovu ulogu Tramboa, Kranston je bio nominovan za Oskara za najbolju mušku ulogu na 88. dodeli Oskara.</s><s>Nagradu je ipak dobio Leonardo Dikaprio za glavnu ulogu u filmu Povratnik.</s>

<s>Reference</s>

<s>Literatura</s>

<s>Spoljašnje veze 
 
 Dalton Trumbo at Library of Congress Authorities — with 20 catalog records
 Dalton Trumbo Papers</s>

<s>Američki pisci
Američki filmski scenaristi
Komunisti
Holivudska crna lista
Authority control</s>

